જીલ્લા આયોજન સમિતિમાં ર૦ સભ્યોની પસંદગી માટે ચૂંટાયેલા સભ્યોમાંથી ૧૬ અને જીલ્લાની નગરપાલિકાઓના ચૂંટાયેલા સભ્યોમાંથી ૪ સભ્યોની ચૂંટણીથી સમાવેશ કરવાના હોઈ જે અનુસંધાને જીલ્લા પંચાયતમાંથી ર૬ ઉમેદવારોએ ચૂંટણીમાં ઝંપલાવ્યું હતું જ્યારે જીલ્લાની પાંચ નગરપાલિકાઓમાંથી નવ ઉમેદવારોએ મેદાનમાં ઝંપલાવ્યું હતું ત્યારે જીલ્લા પંચાયત ખાતે બપોરના ૧૧ વાગ્યે મતદાન શરૂ થવા પામ્યું હતું પરંતું ઉમેદવારોને નિશાન ફાળવણી કરવામાં ન આવતા અને બેલેટ પેપરમાં ત્રણ લાઈનમાં ઉમેદવારોના નામ લખેલ હોઈ મતદારોને મતદાન સમયે ખૂબ જ તકલીફનો સામનો કરવાનો વારો આવ્યો હતો તો બેલેટ પેપરમાં સળંગ સીધી લાઈનમાં ઉમેદવારોના નામ લખેલ હોત તો મતદાન સમયે મતદારોને તકલીફ ભોગવવી ન પડત તો સાથે સાથે ૧૬ બેઠકો માટે માત્ર એક જ મતકુટીર હોઈ મતદારોનો સમય ખૂબ જ વેડફાઈ જવા પામ્યો હતો.